La desintegració de Iugoslàvia i la guerra de Bòsnia entre 1992 i 1995 van permetre l'entrada d'elements estrangers que aprofitant la falta de control van intentar crear xarxes i grups gihadistes. Un d'aquests grups va ser la Brigada “Al Mujahid”, que va operar a la regió central de Bòsnia Hercegovina durant la guerra i estava formada principalment per estrangers, amb una forta presència de veterans de la guerra de l'Afganistan.